12213 



02008740207030008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 874 


2 Ιουλίου 2003 


ΑΠΟΦΑΣΕΙ Σ 

Αριθ. 4110+3592 

Τροποποίηση του Οργανισμού Εσωτερικής Υπηρεσίας 
του Συνδέσμου Διαχείρισης Απορριμμάτων Ν. Ξάν¬ 
θης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

α) Τις διατάξεις του άρθρου 12 του Ν.1188/81 όπως 
αντικαταστάθηκε με το άρθρο 8παρ. 5 του Ν. 2307/95. 

β) Τις διατάξεις των Π.Δ. 37α /87 και 22/90. 

γ) Τις διατάξεις του άρθρου 34 παρ. 1-4 του Ν.2190/94 
και τις αντίστοιχες του άρθρου 63 παρ.1 εδ.α' του Ν. 
2218/94. 

δ) Τις διατάξεις του Ν. 2470/97. 

ε) Τις διατάξεις του άρθρου 203 του Π.Δ. 410/95. 

στ) Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

ζ) Την 4308/6.7.2001 απόφαση του Γενικού Γραμματέα 
Περιφέρειας Ανατολικής Μακεδονίας και Θράκης για με¬ 
ταβίβαση αρμοδιότητας υπογραφής «Με εντολή Γενικού 
Γραμματέα» η οποία δημοσιεύθηκε στο ΦΕΚ 917/Β/ 
17.7.2001. 

η) Την Ε.8107/1991 -Ε.6331 /1991 (ΦΕΚ 772/Β/24.9.1991) 
απόφαση του Νομάρχη Ξάνθης με την οποία εγκρίθηκε ο 
Οργανισμός Εσωτερικής Υπηρεσίας του Συνδέσμου Δια¬ 
χείρισης Απορριμμάτων Νομού Ξάνθης και την 4356/ 
1999(ΦΕΚ 1692/Β/1.9.1999) απόφαση του Γενικού Γραμ¬ 
ματέα της Περιφέρειας Ανατολικής Μακεδονίας και Θρά¬ 
κης με την οποία τροποποιήθηκε για πρώτη φορά ο ίδιος 
Οργανισμός 

θ) Την 17/2003 απόφαση του Δ.Σ. του Συνδέσμου Δια¬ 
χείρισης Απορριμμάτων Νομού Ξάνθης με την οποία τρο¬ 
ποποιείται ο Ο. Ε.Υ. 

ι) Τη σύμφωνη γνωμοδότηση του Υπηρεσιακού Συμβου¬ 
λίου Π.Ο.Τ.Α. Νομού Ξάνθης που καταχωρήθηκε στο 8ο/ 
2003 πρακτικό συνεδρίασής του, αποφασίζουμε: 

Εγκρίνουμε την 17/2003 απόφαση του Δ.Σ. του Συνδέ¬ 
σμου Διαχείρισης Απορριμμάτων Νομού Ξάνθης με την 
οποία τροποποιείται ο Ο.Ε.Υ. ο οποίος μετά την τροπο¬ 
ποίηση έχει ως εξής: 


Άρθρο Ιο 

Η όλη υπηρεσία του Συνδέσμου Διαχείρισης Απορριμ¬ 
μάτων Ν. Ξάνθης αποτελείται από: 

1. Γ ραφείο Προέδρου 

2. Διεύθυνση Διοικητικών και Οικονομικών Υπηρεσιών 

3. Διεύθυνση Τεχνικών Υπηρεσιών 

Άρθρο 2ο 

Οι οργανωτικοί τομείς του Συνδέσμου Διαχείρισης 
Απορριμμάτων Ν. Ξάνθης διαρθρώνονται ως εξής: 

1. Γ ραφείο Προέδρου 
Γ ραμματεία. 

Νομικός Σύμβουλος (μηνιαία αντιμισθία) 

2. Διεύθυνση Διοικητικών και Οικονομικών Υπηρεσιών 
Α. Τμήμα διοικητικών υπηρεσιών 

• Γ ραφείο Διοικητικού 

• Γ ραφείο προσωπικού - Μισθοδοσίας και Ασφάλισης 
Β. Τμήμα Οικονομικών Υπηρεσιών 

• Γ ραφείο Εξόδων 

• Γ ραφείο Προμηθειών 

• Ειδική Ταμειακή Υπηρεσία 

3. Διεύθυνση Τεχνικών Υπηρεσιών 

Α. Τμήμα Διαχείρισης απορριμμάτων και εκτέλεσης έρ¬ 
γων 

• Γ ραφείο αποκομιδής απορριμμάτων 

• Γ ραφείο εκτέλεσης έργων 

• Γ ραφείο υγειονομικής Ταφής απορριμμάτων 
Β. Τμήμα Κίνησης και Συντήρησης Οχημάτων 
Γ ραφείο κίνησης και συντήρησης οχημάτων 

Γ ραφείο διαχείρισης υλικού 
Γ. Τμήμα Σταθμών Μεταφόρτωσης 

ΜΕΡΟΣ ΔΕΥΤΕΡΟ 

Αρμοδιότητες Διευθύνσεων - Τμημάτων - Γ ραφείων 
Άρθρο 3ο 

Οι αρμοδιότητες των Διευθύνσεων, Τμημάτων και Γ ρα¬ 
φείων του Οργανισμού Εσωτερικής Υπηρεσίας του Συν¬ 
δέσμου Διαχείρισης Απορριμμάτων Ν.Ξάνθης, αναλυτικά 
ορίζονται όπως στα παρακάτω άρθρα: 

1. ΓΡΑΦΕΙΟ ΠΡΟΕΔΡΟΥ 
Γ ραμματεία 

Διεξάγει την προσωπική αλληλογραφία του Προέδρου 
και τηρεί αρχείο αυτής. Τηρεί ιδιαίτερο Πρωτόκολλο ει¬ 
σερχομένων και εξερχόμενων εγγράφων, τα οποία διεκ- 
περαιώνει στις αρμόδιες υπηρεσίες. Προγραμματίζει τις 
ώρες και τις ημέρες που ο Πρόεδρος μπορεί να δέχεται 

διάφορες επιτροπές, Συλλόγους και τους Δημότες. Τηρεί 
ημερολόγιο των προσωπικών επαφών του Προέδρου 
εντός και εκτός του Συνδέσμου. Παραλαμβάνει από τους 
υπηρεσιακούς παράγοντες τους φακέλους εγγράφων 
που πρέπει να υπογραφούν από τον Πρόεδρο. 

Νομικός Σύμβουλος 

Στις αρμοδιότητες του Νομικού Συμβούλου ανήκει η 
παραλαβή όλων των εξώδικων και δικαστικών εγγράφων 
και κοινοποιούνται στο Σύνδεσμο. Η συγκέντρωση όλων 
των στοιχείων που αφορούν διαχειριζόμενες από το γρα¬ 
φείο υποθέσεις του Συνδέσμου. Η τήρηση αρχείου που 
αφορά τις με τρίτους συμβάσεις του Συνδέσμου και λοι¬ 
πές συμφωνίες θεμελιώδους σημασίας, αντίγραφα των 
οποίων φυλάσσονται στην κάθε αρμόδιαΔ/νση. Η τήρηση 
αρχείου γνωμοδοτήσεων επί διαφόρων θεμάτων που 
αφορούν τη λειτουργία και δραστηριότητα του Συνδέ¬ 
σμου. Η παρακολούθηση των δημοσιευόμενων νόμων, 
διαταγμάτων, Υπουργικών αποφάσεων σχετικών με τη 
δημοτική γενικά νομοθεσία και τις αποφάσεις του Διοικη¬ 
τικού Συμβουλίου, της Εκτελεστικής Επιτροπής, του Προ¬ 
έδρου του Συνδέσμου που αφορούν ρύθμιση βασικής ση¬ 
μασίας ζητημάτων του Συνδέσμου, την ψήφιση κανονι¬ 
σμών λειτουργίας, την επιβολή φόρων, τελών και 
δικαιωμάτων κ.λπ. Η γνωμοδότηση για κάθε νομικό ζήτη¬ 
μα που ανακύπτει κατά τη διεξαγωγή των διαφόρων υπη¬ 
ρεσιών του Συνδέσμου, για υποβαλλόμενα σ’ αυτό ερω¬ 
τήματα από τον Πρόεδρο και τις Υπηρεσίες του Συνδέ¬ 
σμου. Η εκπροσώπηση και παράσταση προς υπεράσπιση 
των υποθέσεων του Συνδέσμου ενώπιον των κατά περί¬ 
πτωση αρμοδίων δικαστικών, Διοικητικών και Λοιπών Αρ¬ 
χών. Η σχεδίαση και επεξεργασία συμβολαίων, συμβάσε¬ 
ων, διακηρύξεων, δημοπρασιών του Συνδέσμου και η με¬ 
λέτη από νομικής άποψης κάθε άλλου ζητήματος, 
ανατιθέμενου από τον Πρόεδρο του Συνδέσμου. Ο έλεγ¬ 
χος νομιμοποιήσεως των συμβαλλομένων με τον Σύνδε¬ 
σμο στις καταρτιζόμενες εκάστοτε συμβάσεις προμήθει¬ 
ας, καθώς και η επίλυση των διαφορών που αναφύονται 
από τη μη τήρηση των όρων των συμβάσεων αυτών. Εδώ 
υπάγονται και οι διαφορές που ανακύπτουν από τη μη τή¬ 
ρηση των όρων του διαγωνισμού, καθώς και οι σχετικές 
γνωμοδοτήσεις. Οι ποινικές υποθέσεις και οι πειθαρχικές 
υποθέσεις του εν γένει υπαλληλικού και εργατικού προ¬ 
σωπικού του Συνδέσμου, καθώς και οι σχετικές γνωμοδο¬ 
τήσεις, 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Διευθυντής Διοικητικών και Οικονομικών Υπηρεσιών 

Εποπτεύει και συντονίζει τις Διοικητικές και Οικονομι¬ 
κές Υπηρεσίες του Δήμου, προσυπογράφει τα έγγραφα 
των Διοικητικών και Οικονομικών Υπηρεσιών και υπογρά¬ 
φει τα έγγραφα για τα οποία με απόφαση του Προέδρου 
εκχωρείται η αρμοδιότητα. Εισηγείται στο Δήμαρχο θέ¬ 
ματα που αφορούν την αρτιότερη λειτουργία των Διοικη¬ 
τικών και Οικονομικών Υπηρεσιών. Παρακολουθεί τα έσο¬ 
δα και έξοδα του Συνδέσμου, είναι ενήμερος πάντοτε επί 
της ορθής υλοποίησης των πιστώσεων του προϋπολογι¬ 
σμού του Συνδέσμου. Εισηγείται στον Πρόεδρο μέτρα για 
την αύξηση των εσόδων του Συνδέσμου. Εγκρίνει τις 
άδειες των υπαλλήλων της Διεύθυνσης και υπογράφει τις 
καταστάσεις πληρωμής τους. Επιμελείται για τον χαρα¬ 
κτηρισμό όλων των εισερχομένων εγγράφων στο Σύνδε¬ 
σμο και των εξερχόμενων εγγράφων της Διεύθυνσης. 

Α. Τμήμα Διοικητικών Υπηρεσιών 

Προϊστάμενος Τμήματος Διοικητικών Υπηρεσιών. 

Προΐσταται του τμήματος Διοικητικών Υπηρεσιών του 


Συνδέσμου στο οποίο ανήκουν και τα γραφεία Διοικητι¬ 
κού και Προσωπικού - Μισθοδοσίας και Ασφάλισης. Είναι 
υπεύθυνος για τον προγραμματισμό, την οργάνωση, τον 
έλεγχο και τον συντονισμό των παραπάνω γραφείων τα 
οποία ελέγχει ιεραρχικά. Υπογράφει τις εισηγήσεις των 
γραφείων αυτών που συζητούνται στο Διοικητικό Συμ¬ 
βούλιο. Προσυπογράφει όλα τα έγγραφατων Διοικητικών 
υπηρεσιών και υπογράφει όλα τα έγγραφα που με από¬ 
φαση του Προέδρου εκχωρείται και η αρμοδιότητα. 

• Γραφείο Διοικητικού. 

Καταρτίζει την ημερήσια διάταξη του Διοικητικού Συμ¬ 
βουλίου σύμφωνα μετά αποστελλόμενα θέματα των υπη¬ 
ρεσιών και κατόπιν οδηγιώντου Προέδρου. Τηρείτο πρα¬ 
κτικά των συνεδριάσεων του Διοικητικού Συμβουλίου. 
Υποβάλλει αντίγραφα των λαμβανομένων αποφάσεων 
στη Νομαρχία και μετά την έγκρισή τους τις διαβιβάζει 
στις αρμόδιες υπηρεσίες προς υλοποίησή τους. Διαβιβά¬ 
ζει προς τις οικείες Επιτροπές του Σώματος τα θέματα 
που παραπέμπονται σ’ αυτές από το Διοικητικό Συμβού¬ 
λιο, προς μελέτη και παρακολουθεί αυτά για την έγκαιρη 
επαναεισαγωγή τους στο Διοικητικό Συμβούλιο προς λή¬ 
ψη οριστικής απόφασης. Τηρεί ευρετήριο αποφάσεων 
που λαμβάνονται και των επ’ αυτών εγκριτικών αποφάσε¬ 
ων των αρμοδίων Αρχών και τέλος επιμελείται για την 
εκτέλεση κάθε εργασίας που ανήκει στην αρμοδιότητα 
του Διοικητικού Συμβουλίου, όπως απορρέει από τον Κώ¬ 
δικα Δήμων και Κοινοτήτων. Καταρτίζει την ημερήσια διά¬ 
ταξη της Εκτελεστικής Επιτροπής σύμφωνα με τα απο¬ 
στελλόμενα θέματα των υπηρεσιών κατόπιν οδηγιώντου 
Προέδρου. Επιδίδει έγκαιρα στα μέλη αυτής τις προ¬ 
σκλήσεις για Συνεδριάσεις. Τηρεί τα πρακτικά της Εκτε¬ 
λεστικής Επιτροπής, συντάσσει νομότυπα τις αποφάσεις 
που λαμβάνονται και υποβάλλει αυτές στις αρμόδιες για 
έγκριση αρχές (Νομαρχία, Διοικητικό Συμβούλιο). Κατα¬ 
χωρεί τα πρακτικά και αποφάσεις στα επίσημα βιβλία. Τη¬ 
ρεί ευρετήριο αποφάσεων που λαμβάνονται και διεξάγει 
κάθε υπηρεσία αρμοδιότητας Εκτελεστικής Επιτροπής 
που απορρέει από τον Κώδικα Δήμων και Κοινοτήτων. 
Επίσης το γραφείο αυτό επιμελείται για την παραλαβή, 
την πρωτοκόλληση, ευρετηρίαση καισυσχέτιση όλωντων 
εισερχομένων και εξερχόμενων αιτήσεων και εγγράφων 
καθώς και την τήρηση των πρωτοτύπων στο Αρχείο. Επι¬ 
μελείται για την τήρηση του γενικού Αρχείου του Συνδέ¬ 
σμου. Μεριμνά για τη βιβλιοδεσία και πρωτοκόλληση σε 
τόμους. Επιλαμβάνεται της διεκπεραίωσης γενικά των ει¬ 
σερχομένων και εξερχόμενων εγγράφων και της επικύ¬ 
ρωσης των αντιγράφων τους από τον αρμόδιο Προϊστά¬ 
μενο, βεβαιώνει το γνήσιο της υπογραφήςτων αρχώντου 
Συνδέσμου, τηρώντας δείγματα της υπογραφής των διοι¬ 
κητικών οργάνωντου Συνδέσμου. Διεκπεραιώνει αυθημε¬ 
ρόν με το σύστημα διακίνησης εισερχόμενης αλληλογρα¬ 
φίας όλη την εισερχόμενη αλληλογραφία. Βιβλιοδετεί 
στο τέλος κάθε έτους σε τόμους τα στελέχη χρέωσης και 
αποχρέωσης της όλης αλληλογραφίας, τα οποία αποτε¬ 
λούν το επίσημο στοιχείο διεκπεραίωσης και πληροφο- 
ριώντου Συνδέσμου. 

• Γραφείο Προσωπικού, Μισθοδοσίας και Ασφάλισης 

Το γραφείο αυτό επιμελείται για την εφαρμογή όλων 

των Νόμων, Διαταγμάτων και Εγκυκλίων που αφορούν 
τους τακτικούς υπαλλήλους του Συνδέσμου και ασκεί τις 
αρμοδιότητες που απορρέουν από τον Κώδικα καταστά- 
σεως Δημοτικών και Κοινοτικών Υπαλλήλων. Τηρεί τα μη¬ 
τρώα, ατομικούς φακέλους και ευρετήρια του Οργανικού 
Προσωπικού ως και τα δελτία παρουσίας των υπαλλήλων. 
Συντάσσει κατά Νόμο τους πίνακες αρχαιότητας των 

υπαλλήλων. Συντάσσει τον Οργανισμό Εσωτερικής Υπη¬ 
ρεσίας τους Συνδέσμου. Εκδίδει εγκυκλίους που ρυθμί¬ 
ζουν τα εσωτερικά λειτουργικά προβλήματα των υπηρε¬ 
σιών. Επιμελείται για τη συγκέντρωση όλων των απαιτού- 
μενων στοιχείων και ενεργεί τις απαραίτητες ενέργειες 
για την απονομή συντάξεως στους υπαλλήλους από το 
Γενικό Λογιστήριο του Κράτους. Παρακολουθεί τις μετα¬ 
βολές του προσωπικού (κλιμάκια, χρονοεπιδόματα, άδει¬ 
ες, ασθένειες, αποζημιώσεις κ.λπ.). Επιμελείται για διορι¬ 
σμό, πρόσληψη, τοποθέτηση, μονιμοποίηση, μετακίνηση, 
προαγωγή, μετάταξη, αναγνώριση προϋπηρεσίας, λύση 
υπαλληλικής σχέσης όλου του μόνιμου προσωπικού σύμ¬ 
φωνα με τις κείμενες διατάξεις και εντολές του Προέ¬ 
δρου. Μεριμνά για την έγκαιρη σύνταξη και υποβολή των 
εκθέσεων ουσιαστικών προσόντων όλων των μονίμων 
υπαλλήλων. Εφαρμόζει το Πειθαρχικό Δίκαιο που αφορά 
το Οργανικό Προσωπικό, συντάσσει υπομνήματα κατά 
την άσκηση των ενδίκων μέσων ενώπιον των Διοικητικών 
Εφετείων και του Συμβουλίου της Επικράτειας. Φροντίζει 
για τη στελέχωση όλωντων υπηρεσιώντου Συνδέσμου με 
το απαιτούμενο προσωπικό για την εύρυθμη λειτουργία 
τους. Εισηγείται στον Πρόεδρο τη συγκρότηση των ανα¬ 
γκαίων Επιτροπών Οργανικών Υπαλλήλων για την επι- 
βοήθηση του έργου των διαφόρων υπηρεσιώντου Συνδέ¬ 
σμου. Εισηγείται στον Πρόεδρο για τα προσωπικά αιτή¬ 
ματα των υπαλλήλων. Παρακολουθεί τις μεταβολές του 
Οργανικού Προσωπικού βάσειτων σχετικών αποφάσεων. 
Συντάσσει παραστατικά στοιχεία πληρωμής του Οργανι¬ 
κού Προσωπικού και στέλνει αυτά στη Μηχανογραφική 
Υπηρεσία για τη σύνταξη των μισθοδοτικών καταστάσεων 
του Οργανικού Προσωπικού. Ελέγχει τις εκδιδόμενες μι- 
σθοδοτικές καταστάσεις, τις θεωρεί, μεριμνά για την υπο¬ 
γραφή τους από τους Προϊσταμένους και τις διαβιβάζει 
έγκαιρα, ένα αντίγραφο στο ταμείο για τις πληρωμές και 
ένα αντίγραφο στο Γραφείο Εξόδων για την έκδοση του 
σχετικού εντάλματος. Φροντίζει για την επικόλληση των 
ενσήμων του Ι.Κ.Α. στα βιβλιάρια των ασφαλισμένων 
όσων έχουν συνταξιοδοτικό φορέα το Ι.Κ.Α. Εκδίδει βε¬ 
βαιώσεις μισθοδοσίας υπαλλήλων. Τηρεί καρτέλες ετή¬ 
σιας μισθοδοσίας για κάθε υπάλληλο για την φορολογική 
ενημερότητα. Επιμελείται για την εφαρμογή των Νόμων 
που αφορούν το με σχέση εργασίας ιδιωτικού δικαίου 
προσωπικό γενικά και ειδικότερα. Τηρείτο μητρώα, ατο¬ 
μικούς φακέλους και ευρετήρια του προσωπικού αυτού, 
καθώς και τα δελτία παρουσίας. Παρακολουθεί τις μετα¬ 
βολές του με σχέση εργασίας Ιδιωτικού Δικαίου, δηλαδή, 
την πρόσληψη, τοποθέτηση, διαγραφή, προσμέτρηση 
υπηρεσιών, ασθένειες, άδειες , αποζημιώσεις κλπ. Συ¬ 
ντάσσει σε συνεργασία με το Νομικό Σύμβουλο τις συμ¬ 
βάσεις έργου για το προσωπικό ορισμένου χρόνου. Ασχο- 
λείται με τη μελέτη και εφαρμογή των συλλογικών συμ¬ 
βάσεων εργασίας και δίνει κάθε αναγκαία πληροφορία 
για σωστή εφαρμογή τους. Παρακολουθεί και εφαρμόζει 
το Πειθαρχικό Δίκαιο που κάθε φορά ισχύει για το ως άνω 
προσωπικό. Ασχολείται με τη μισθοδοσία όλου του με 
σχέση εργασίας Ιδιωτικού Δικαίου Προσωπικού. Συντάσ¬ 
σει τα παραστατικά στοιχεία πληρωμής του προσωπικού 
ατού και στέλνει αυτά στη Μηχανογραφική υπηρεσία για 
τη σύνταξη των μισθολογικών καταστάσεων. Ελέγχει τις 
εκδιδόμενες μισθοδοτικές καταστάσεις, τις θεωρεί, μερι¬ 
μνά για την υπογραφή τους από τους Προϊσταμένους και 
διαβιβάζει ένα αντίγραφο στο Ταμείο για τις πληρωμές 
και ένα αντίγραφο στο Γ ραφείο Εξόδων για την έκδοση 
σχετικού εντάλματος. Φροντίζει για την επικόλληση των 
ενσήμων του Ι.Κ.Α. στα βιβλιάρια των ασφαλισμένων. Δί¬ 


νει όλα τα στοιχεία για την έκδοση των πάσης φύσεως πι¬ 
στοποιητικών. Συντάσσει βεβαιώσεις αποδοχών των ερ¬ 
γαζομένων. Μεριμνά για τη σωστή εφαρμογή των συλλο¬ 
γικών συμβάσεων εργασίας, καθώς και κάθε θέμα που 
αφορά του εργαζόμενους με σχέση εργασίας Ιδιωτικού 
Δικαίου, ώστε να καταβάλλονται στους εργαζόμενους οι 
πραγματικές αποδοχές τους με βάση τις εκάστοτε μετα¬ 
βολές. Φροντίζει για την εκπαίδευση και μετεκπαίδευση 
όλων των υπαλλήλων του Συνδέσμου σε συνεργασία με 
όλους του Κρατικούς Φορείς και δημιουργώντας εσωτε¬ 
ρικά σεμινάρια στον Σύνδεσμο. Προγραμματίζει τις ετή¬ 
σιες άδειες όλων των εργαζομένων στη Διεύθυνση Διοι¬ 
κητικών και Οικονομικών Υπηρεσιών, καθώς λαμβάνει και 
τον αντίστοιχο προγραμματισμό των αδειών της Διεύθυν¬ 
σης Τεχνικών Υπηρεσιών και χορηγεί αυτές ενημερώνο¬ 
ντας τον ατομικό φάκελο κάθε υπαλλήλου. 

Β. Τμήμα Οικονομικών Υπηρεσιών 

Προϊστάμενος Τμήματος Οικονομικών Υπηρεσιών. 

Εποπτεύει και συντονίζει όλες τις Οικονομικές Υπηρε¬ 
σίες. Προσυπογράφει όλα τα έγγραφα των Οικονομικών 
Υπηρεσιών και υπογράφει όλα τα έγγραφα για τα οποία 
με απόφαση Προέδρου εκχωρείται η αρμοδιότητα. Πα¬ 
ρακολουθεί τα έσοδα και έξοδα του Συνδέσμου και συ¬ 
ντάσσει μηνιαίες καταστάσεις εσόδων και εξόδων της 
Υπηρεσίας τις οποίες υποβάλει στο τέλος κάθε μήνα στον 
Πρόεδρο. Είναι ενήμερος πάντοτε επί της ορθής υλοποί¬ 
ησης των πιστώσεων του προϋπολογισμού. Εισηγείται 
στον Πρόεδρο τη λήψη μέτρων και την οργάνωση των Οι¬ 
κονομικών Υπηρεσιών για την αύξηση των εσόδων του 
Συνδέσμου. Μεριμνά για την έγκαιρη κατάθεση του Προ¬ 
ϋπολογισμού Εσόδων και Εξόδων του Συνδέσμου, παρα¬ 
κολουθεί την πορεία εκτέλεσης αυτού και έχει ευθύνες 
της τήρησης των διατάξεων του διατάγματος «Περί Οικο¬ 
νομικής Διοίκησης και λογιστικού των Δήμων και Κοινοτή¬ 
των». Μεριμνά για την έγκαιρη αποστολή των απολογιστι¬ 
κών του Δήμου στο Ελεγκτικό Συνέδριο. Συντάσσει τους 
κανονισμούς αρμοδιότητας του Τμήματος και εισηγείται 
για την αναπροσαρμογή των τελών και δικαιωμάτων, για 
την επιβολή φορολογικών και Δημοτικώντελών. Είναι ενή¬ 
μερος επίτης νομοθεσίας, εγκυκλίων και νομολογίας που 
αφορά τα αντικείμενα αρμοδιότητας της αρμοδιότητας 
των Γ ραφείων του Τμήματος που προΐσταται και ανακοι¬ 
νώνει αυτή σ’ αυτά, κατάλογο αρμοδιότητας του καθενός 
Γ ραφείου. Εισηγείται την ανάληψη επιχειρηματικών δρα¬ 
στηριοτήτων από τον Σύνδεσμο και επιμελείται για την 
σύνταξη οικονομοτεχνικών μελετών. 

• Γ ραφείο Εξόδων 

Συντάσσει σε συνεργασία με τις αρμόδιες υπηρεσίες 
του Συνδέσμου τον προϋπολογισμό εξόδων σύμφωνα με 
τις οδηγίες της Εκτελεστικής Επιτροπής. Παρακολουθεί 
την πορεία εκτέλεσης του προϋπολογισμού εσόδων και 
εξόδων, εισηγείται την αναμόρφωση αυτού με εγγραφή 
νέων εσόδων και χορήγηση συμπληρωματικών πιστώσε¬ 
ων. Συγκεντρώνει και εντάσσει στο μηχανογραφικό σύ¬ 
στημα όλα τα στοιχεία υλοποίησης του προϋπολογισμού 
όσον αφορά τα έξοδα, δηλαδή εκθέσεις, αναλήψεις δα¬ 
πάνης και εντάλματα πληρωμής δαπανών. Παρακολουθεί 
την πορεία των εξόδων του προϋπολογισμού και ενημε¬ 
ρώνει εγκαίρως τις αρμόδιες υπηρεσίες για τη σύνταξη 
εκθέσεων δαπανών όταν οι εγκεκριμένες απορροφώνται. 
Παρακολουθεί τα εγκεκριμένα δάνεια του Συνδέσμου και 
τηρεί πίνακες ετήσιωντοκοχρεωλυτικών δόσεων για κάθε 
περίπτωση ενημερώνοντας πάντοτε το Δημόσιο Ταμείο 
για τις υποχρεώσεις αυτές. Τηρεί αρχείο ετησίων απολο¬ 
γισμών του Συνδέσμου εσόδων και εξόδων σύμφωνα με 

τις απολογιστικές καταστάσεις τις οποίες συντάσσει το 
Δημόσιο Ταμείο. Γενικά παρέχει στις Αρχές του Συνδέ¬ 
σμου κάθε οικονομικό στοιχείο το οποίο ήθελε ζητηθεί κα¬ 
τά την πορεία υλοποιήσεως του προϋπολογισμού, στοι¬ 
χεία τα οποία λαμβάνει από τον ηλεκτρονικό υπολογιστή. 
Ελέγχει τα δικαιολογητικά κάθε δαπάνης, ώστε να είναι 
σύμφωνα με το Νόμο περί Λογιστικού Δήμων και Κοινοτή¬ 
των. Εκδίδειταχρηματικάεντάλματαπληρωμώνγιατη μι¬ 
σθοδοσία όλου του προσωπικού του Συνδέσμου (οργανι¬ 
κών και ημερομισθίων) των προμηθειών, των εκτελουμέ- 
νων έργων και των επιχορηγήσεων διαφόρων οργα¬ 
νισμών καθώς και κάθε άλλη δαπάνη που έχει εγκριθεί. 
Φροντίζει για την υπογραφή των ενταλμάτων πληρωμής 
από τον Πρόεδρο, την καταχώρησή τους στο μηχανο¬ 
γραφικό σύστημα, την καταχώρησή τους σε ειδικό βιβλίο 
με αύξοντα αριθμό ενταλμάτων κοίτην αποστολή στο Δη¬ 
μόσιο ταμείο του στελέχους του εντάλματος, με πλήρη 
σειρά νομίμων (πρωτοτύπων) δικαιολογητικών κοίτην αρ¬ 
χειοθέτηση σε ειδικούς φακέλους στελέχους κάθε εντάλ¬ 
ματος ομοίως με πλήρη σειρά (αντιγράφων) δικαιολογη- 
τικών. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα εκδόσεως χρηματικού εντάλματος. 
Μεριμνά για την αποστολή αποδόσεων χρηματικών 
ενταλμάτων στο Διοικητικό Συμβούλιο με άλατα απαραί¬ 
τητα παραστατικά στοιχεία. 

• Γραφείο Προμηθειών 

Στο γραφείο αυτό ανήκει αποκλειστικά η διενέργεια κά¬ 
θε πράξης που αφορά προμήθεια οποιουδήποτε είδους 
και υλικού γιατις ανάγκεςτων υπηρεσιώντου Συνδέσμου, 
ειδικότερα: 

Φροντίζει για τον εφοδιασμό των υπηρεσιώντου Συνδέ¬ 
σμου με τα αναγκαία για τη λειτουργία τους είδη και υλι¬ 
κά. Παρακολουθεί τις αποφάσεις, εγκυκλίους και νόμους 
που αφορούντιςπρομήθειεςτωνΟ.Τ.Α. Συγκεντρώνει τα 
απαραίτητα στοιχεία για τη διενέργεια προμηθειών των 
ανταλλακτικών και λοιπών υλικών και οργάνων τεχνικής 
υποστηρίξεως των ηλεκτρομηχανολογικών εγκαταστά¬ 
σεων οχημάτων και λοιπών μηχανημάτων εκτελέσεως τε¬ 
χνικών έργων. Συντάσσει τις απαιτούμενες εκθέσεις και 
εισηγήσεις για την προμήθειά τους και φροντίζει για τον 
έγκαιρο συντονισμό της διενέργειας των προμηθειών αυ¬ 
τών. Προβαίνει στην έρευνα της αγοράς υλικών συνερ¬ 
γείου για την επισκευής του μηχανολογικού εξοπλισμού. 
Παρακολουθεί τα αποτελέσματα των διαγωνισμών και κα¬ 
ταρτίζει τις επί μέρους συμβάσεις με τους προμηθευτές. 
Τηρεί στατιστικούς πίνακες και τα απαραίτητα βιβλία για 
τα προμηθευόμενα υλικά και είδη για κάθε οικονομικό 
έτος. Μεριμνά για την έγκαιρη προμήθεια ειδών και υλι¬ 
κών σύμφωνα με τις εισηγήσεις των υπηρεσιών του Συν¬ 
δέσμου, συγκεντρώνει τα απαραίτητα δικαιολογητικά για 
την άμεση προώθησή τους για την έκδοση χρηματικών 
ενταλμάτων και την αποστολή τους στα αντίστοιχα τμή¬ 
ματα. Παρακολουθεί τις τιμές των ειδών και υλικών και 
ενημερώνει αντίστοιχα τις επιτροπής προμηθειών. Έχει 
την ευθύνη τήρησης βιβλίων απογραφής των κεφαλαιού¬ 
χων αγαθών του Συνδέσμου. 

Ειδική Ταμειακή Υπηρεσία 

- Διεξάγει με την προσωπική ευθύνη και διεύθυνση του 
ειδικού ταμία την ταμειακή υπηρεσία σύμφωνα με τις δια¬ 
τάξεις του Δ.Κ.Κ. και αυτές περί οικονομικής διοίκησης 
και λογιστικού. Ενεργεί τις πληρωμές με βάση τα οικεία 
χρηματικά εντάλματα προς τρίτους ,καθώς και τις πλη¬ 
ρωμές των αποδοχών των οργανικών και με σύμβαση ερ¬ 
γαζομένων στο Σύνδεσμο. Επιμελείται για την είσπραξη 


όλων των βεβαιουμένων εσόδων του Συνδέσμου και ειδι¬ 
κότερα ελέγχει τους χρηματικούς τίτλους και εκδίδει τρι¬ 
πλότυπα αποδεικτικών παραλαβής εισπρακτέων εσόδων. 

Γιατην είσπραξη των εσόδων εφαρμόζονται οι ισχύουσες 
κάθε φορά διατάξεις σχετικά με την είσπραξη των δημο¬ 
σίων εσόδων και των εσόδων των ΟΤΑ, τα δε ταμειακά όρ¬ 
γανα είναι προσωπικά υπεύθυνα για την εφαρμογή τους. 

Ελέγχει τη νομιμότητα και εγκυρότητα όλων των εκδι- 
δόμενων από το Γ ραφείο Εξόδων χρηματικών ενταλμά¬ 
των πληρωμών σύμφωνα με τις διατάξεις του Β.Δ. «Περί 
Οικονομικής Διοικήσεως και Λογιστικού των Δήμων και 
Κοινοτήτων». Μετά από πλήρη έλεγχο θεωρεί,υπογράφει 
και σφραγίζει τα εντάλματα πληρωμών και τα διαβιβάζει 
στον Ειδικό Ταμία. 

Εξοφλείτο χρηματικά εντάλματα μέσα στα όρια του προ¬ 
ϋπολογισμού καιτων συναφών αποφάσεωντου Διοικητικού 
Συμβουλίου και της Εκτελεστικής Επιτροπής. Συγκεντρώ¬ 
νει και καταχωρεί στα οικεία λογιστικά βιβλία και εισάγει στο 
Μηχανογραφικό Υπολογιστή όλες τις εισπράξεις και πλη¬ 
ρωμές του Συνδέσμου. Καταρτίζει τις μηνιαίες απολογιστι¬ 
κές καταστάσεις εισπραχθέντων και εισπρακτέων εσόδων, 
καθώς και των πληρωθέντων χρηματικών ενταλμάτων κατά 
κεφάλαια καιάρθρατου Προϋπολογισμού και στο τέλος κά¬ 
θε έτους καταρτίζει τον απολογισμό των εσόδων και εξό- 
δωντου Συνδέσμου. Γενικά κάθε στιγμή έχει την ευθύνη να 
παρέχει στον Πρόεδρο την ακριβή εικόνα των εσόδων και 
εξόδων του Συνδέσμου. Ελέγχει τα πάσης φύσεως έσοδα. 
Κάνει λογιστική τακτοποίηση των εισπράξεων που γίνονται 
από τα οικεία όργανα. Στο τέλος κάθε έτους καταρτίζει 
εγκαίρως τον απολογισμό των εν γένει εσόδων και εξόδων 
του Συνδέσμου και τον υποβάλλει στην Εκτελεστική Επι¬ 
τροπή για τις παραπέρα διαδικασίες προελέγχου του και ει¬ 
σαγωγής του στο Διοικητικό Συμβούλιο για έγκριση. Ειδι¬ 
κότερα ο Ειδικός Ταμίας εποπτεύει την τήρηση των προ- 
βλεπόμενων από τις οικείες διατάξεις λογιστικών και 
ταμιακών βιβλίων, παρακολουθεί την όλη κίνηση των εσό¬ 
δων και εξόδων, ευθυνόμενος για κάθε παρατυπία ή παρά¬ 
λειψη και ρυθμίζει τα της χρηματικής διαχειρίσεωςτων δια¬ 
χειριστικών οργάνων. Μεριμνά για την απόδοση των υπέρ 
του Δημοσίου και τρίτων, φόρων, τελών εισφορών και κρα¬ 
τήσεων γενικά που γίνονται επι της εισπράξεως εσόδων και 
πληρωμής εξόδων του Συνδέσμου, καθώς και των συνει- 
σπραττομένων γενικά εσόδων του Δημοσίου και τρίτων και 
τηρεί όλα τα απαραίτητα για το σκοπό αυτό βιβλία. Είναι 
προσωπικά υπεύθυνος γιατηνπεριουσίατου Συνδέσμου σε 
μετρητά .χρεόγραφα και κινητές αξίες, για τη φύλαξη αυ¬ 
τών εντός του υπηρεσιακού χώρου ή την κατάθεση αυτών 
σε Τραπεζικούς Οργανισμούς καθώς και τη φύλαξη και δια¬ 
τήρηση των διαφόρων παρακαταθηκών και εγγυήσεων. Με¬ 
ριμνά για την εμπρόθεσμη πληρωμή όλων των ασφαλιστι¬ 
κών εισφορών των εργαζομένων στον Σύνδεσμο ,τα οποία 
παραδίδειστο Γ ραφείο Προσωπικού γιατακτοποίηση. Υπο¬ 
βάλλει τριμηνιαίως στην Εκτελεστική Επιτροπή λογαρια¬ 
σμούς εσόδων των εσόδων και εξόδων για σχετικό έλεγχο. 

2. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Η Δ/νση των Τεχνικών Υπηρεσιών ασκεί τα εξής ειδικό¬ 
τερα καθήκοντα: 

- Καταρτίζει σε συνεργασία με τους προϊσταμένους των 
υπηρεσιών και τον Πρόεδρο, το σχέδιο του τεχνικού προ¬ 
γράμματος. 

- Επιμελείται την εφαρμογή του. 

- Συντάσσει και θεωρεί τις πάσης φύσεως μελέτες, επι¬ 
μελείται την διαδικασία ανάθεσης των έργων, των πιστο¬ 
ποιήσεων, τωντιμολογίων,των λογαριασμών και κάθε άλ¬ 
λου δικαιολογητικού ενταλμάτων πληρωμής, που αναφέ- 

ρονται στα εκτελούμενα από το Σύνδεσμο έργα και στις 
ενεργούμενες από αυτόν προμήθειες. 

- Παρακολουθεί και επιβλέπει την εκτέλεση όλων των 
τεχνικών έργων, έχοντας δικαίωμα ελέγχου, για τη σύμ¬ 
φωνα με τους κανόνες της τεχνικής καιτις προδιαγραφές 
των οικείων μελετών κατασκευή τους και παροχής των 
απαραίτητων οδηγιών στα όργανα εκτέλεσης και επίβλε¬ 
ψης των έργων. 

- Παρακολουθεί τις παρατηρούμενες εξελίξεις στον το¬ 
μέα των ηλεκτρομηχανολογικών εφαρμογών γενικά, 
ώστε οι συντελούμενες συναφείς προμήθειες και τα εκτε¬ 
λούμενα σχετικά έργα να συμβαδίζουν με τη σύγχρονη 
τεχνολογία και να εξασφαλίζουν επαρκώς τα συμφέρο¬ 
ντα του Συνδέσμου. 

- Τηρεί τα απαιτούμενα βιβλία μελετών καθώς και το ει¬ 
δικό αρχείο αυτών. 

- Επιλαμβάνεται κάθε θέματος γενικά, που εμπίπτει στις 
ειδικές αρμοδιότητες που ορίζονται με τις διατάξεις περί 
εκτελέσεως Δημοτικών έργων και προμηθειών. 

Διευθυντής τεχνικών υπηρεσιών. 

Συντονίζει όλες τις Τεχνικές Υπηρεσίες για την εφαρμογή 
του Τεχνικού Προγράμματοςτου Συνδέσμου. Δίνει τις απα¬ 
ραίτητες κατευθύνσεις για έγκαιρη και ορθή εκτέλεση των 
έργων. Ενημερώνει τον Πρόεδρο επί παντός τεχνικού θέ¬ 
ματος. Σύμφωνα με τις οδηγίες του Προέδρου, σε συνερ¬ 
γασία με άλατα τμήματα τωνΤεχνικών Υπηρεσιώντου Συν¬ 
δέσμου, μεριμνά για την κατάρτιση του ετησίου προγράμ¬ 
ματος του Συνδέσμου αναλυτικά για κάθε υπηρεσία και 
κατά κωδικό αριθμό των προς εκτέλεση έργων. Κοστολογεί 
κάθε τεχνικό έργο σύμφωνα με τις διατιθέμενες πιστώσεις 
του προϋπολογισμού του Συνδέσμου. Υποβάλλει το σχέδιο 
Τεχνικού προγράμματος για έγκριση από την Εκτελεστική 
Επιτροπή καιΔιοικητικό Συμβούλιο, το οποίο πρέπει να απο¬ 
φασίσει για την έγκρισή του δύο μήνες τουλάχιστον πριν 
από την έναρξη του οικονομικού έτους. Μεριμνά για την 
εκτέλεση του Τεχνικού Προγράμματος. Παρακολουθεί την 
πορεία των εκτελουμένων έργων και εισηγείται κατόπιν συ- 
νεννοήσεως με τις αρμόδιες υπηρεσίες τις τυχόν επιβαλλό¬ 
μενες τροποποιήσεις του προγράμματος. Προβαίνει σε 
δειγματοληπτικό έλεγχο της ποιοτικής και ποσοτικής κατα¬ 
σκευής των εκτελουμένων έργων. Τηρεί στατιστικό πίνακα 
όλων των εκτελουμένων έργων και χρονοδιαγράμματα 
έναρξης κατασκευής και αποπεράτωσης. Αποφασίζει κάθε 
λήψη κάθε μέτρου για την έγκαιρη και ορθή εκτέλεση των 
έργων. Παρακολουθεί την πορεία των πιστώσεων κάθε τε¬ 
χνικού έργου, έτσι ώστε η εκταμίευση για την πληρωμή των 
υποβαλλόμενων πιστοποιήσεων και λογαριασμών να κινεί¬ 
ται μέσα στα όρια των εγκεκριμένου προϋπολογισμού του 
έργου. Ελέγχειτου υποβαλλόμενους απότις υπηρεσίες συ¬ 
γκριτικούς πίνακες και εισηγείται την ορθότητα των αιτου- 
μένων νέων πιστώσεωντου έργου μέσα στα νόμιμα όρια και 
τις υπάρχουσες ανάγκες. Γενικά έχει την ευθύνη εκτέλεσης 
του τεχνικού προγράμματος μέσα στα όρια των εγκεκριμέ¬ 
νων πιστώσεωντου προϋπολογισμού. Τηρεί μητρώο όλων 
των εργαζομένων στη Διεύθυνση με το αντικείμενο της ερ¬ 
γασίας τους, και μεριμνά και εισηγείται στον Πρόεδρο τη 
στελέχωση με το απαιτούμενο προσωπικό κάθε τμήματος 
της Διεύθυνσης. Ελέγχει και θεωρεί όλες τις μελέτεςτωντε- 
χνικών υπηρεσιών που αφορούν κατασκευή, επισκευή, και 
συντήρηση έργων. Επίσης προμήθεια υλικών ενσωματου¬ 
μένων στα έργα, οχημάτων, μηχανημάτων, ανταλλακτικών 
εργαλείων και λοιπών ειδών. Ελέγχει τις συντασσόμενες 
τροποποιήσεις των μελετών κατά τη διάρκεια της εκτέλε¬ 
σης των έργων και των προμηθειών (πρωτόκολλα κανονι¬ 
σμού νέωντιμών μονάδας, συγκριτικοί πίνακες). Ελέγχειτις 


επιμετρήσεις, τα πρωτόκολλα παραλαβής αφανών εργα¬ 
σιών, τους πίνακες αναθεωρήσεως τιμών και τις πιστοποιή¬ 
σεις πληρωμών των έργων. Ελέγχει την πληρότητα και ορ¬ 
θότητα των κατάτις ισχύουσες διατάξεις περίΔημοσίου Λο¬ 
γιστικού απαιτούμενωνπαραστατικών καιλοιπών στοιχείων 
που συνοδεύουν τις πιστοποιήσεις και τα τιμολόγια πληρω¬ 
μής καθώς και τις κατά νόμο αποδείξεις πληρωμής κρατή¬ 
σεων υπέρ τρίτων, φόρους και βεβαιώσεις περί καταβολής 
ασφαλιστικών εισφορών. Ελέγχει την πιστή εφαρμογή των 
οικείων συμβάσεων εκτελέσεως έργων και προμηθειών. 
Ελέγχει τυχόν ελλείψεις, παραλείψεις ή παρεκκλίσεις από 
τις προβλεπόμενες διατάξεις και συμβάσεις και προβαίνει 
στις απαιτούμενες ενέργειες και συμπληρώσεις. Ορίζει 
τους επιβλέποντες μηχανικούς στα εκτελούμενα έργα με 
εργολαβίες. 

Α. Τμήμα Διαχείρισης απορριμμάτων και εκτέλεσης έρ¬ 
γων 

Προϊστάμενος Τμήματος Διαχείρισης Απορριμμάτων 
και Εκτέλεσης Έργων. 

Προΐσταται του Τμήματος Διαχείρισης Απορριμμάτων 
και Εκτέλεσης Έργων και συγκεκριμένα των επί μέρους 
γραφείων, όπως αναφέρονται αναλυτικά παρακάτω. 

• Γ ραφείο αποκομιδής απορριμμάτων 

Μελετά, συντάσσει και τροποποιεί τα προγράμματα απο¬ 
κομιδής απορριμμάτων, πλύση κάδων και κάθε πρόγραμμα 
ή ιδέα που αφορά τη βελτίωση των παρεχόμενων υπηρε¬ 
σιών προς τους δημότες. Μελετά και εισηγείται τρόπους 
αύξησης της παραγωγικότητας με χρησιμοποίηση πρακτι¬ 
κών και σύγχρονων τεχνολογικών μέτρων. Παρακολουθεί 
και ελέγχει την εφαρμογή των προγραμμάτων και το λει¬ 
τουργικό αποτέλεσμα του γραφείου αποκομιδής απορριμ¬ 
μάτων. Συντάσσει στατιστικά στοιχεία του ημερήσιου 
όγκου και βάρος των αποκομιζόμενων απορριμμάτων, 
ελέγχοντας τα σχετικά ζυγολόγια. Συντάσσει και παρακο¬ 
λουθεί όλες τις εκθέσεις δαπάνης για την προμήθεια των 
υλικών καθαριότητας παρακολουθώντας τις πιστώσεις του 
προϋπολογισμού. Παρακολουθείτην ομαλή αποκομιδήτων 
απορριμμάτων. Φροντίζει για αποκομιδή των απορριμμά¬ 
των, μεταφορά, ζύγιση και ενταφιασμό στον ΧΥΤΑ. Μεριμνά 
για αποκομιδή των οικιακών απορριμμάτων, των Δημοτικών 
και λαϊκών αγορών, των ιδρυμάτων, Νοσοκομείων, Βιομη¬ 
χανιών, Ξενοδοχείων και λοιπού εμπορικού και Βιομηχανι¬ 
κού κόσμου, εστιών απορριμμάτων, μηχανικών κάδων και 
συγκεκριμένων σημείων που επιβάλλεται ο καθαρισμός 
τους. Τοποθετεί όπου είναι αναγκαίο, μηχανικούς κάδους 
απορριμμάτων. Καθορίζει, ανάλογα με τις εκάστοτε ανά¬ 
γκες, προγράμματα περισυλλογής και απόρριψης αχρή¬ 
στων αντικειμένων που δεν μεταφέρονται με τα κλειστά 
απορριμματοφόρο αυτοκίνητα. Μεριμνά, ανάλογα με τις 
εκάστοτε ανάγκες, για καθαρισμό του οδικού δικτύου των 
ΟΤΑ - μελών, κοινόχρηστων χώρων και εστιών. Μεριμνά για 
την προμήθεια των απαραίτητων μηχανικών κάδων. Φροντί¬ 
ζει για τη συντήρηση και επισκευή των μηχανικών κάδων. 

• Γ ραφείο εκτέλεσης έργων 

Μεριμνά για την παραλαβή των μελετών, των σχετικών 
φακέλων των έργων μετά τη δημοπράτησή τους, καθώς 
και τη σύνταξη και υπογραφή των συ μβάσεων των έργων. 
Επιβλέπει την εκτέλεση των έργων και ασκεί ποιοτικό και 
ποσοτικό έλεγχο των κατασκευών σύμφωνα με τα προ- 
βλεπόμενα από τις μελέτες, τα συμβατικά τεύχη και τη 
σχετική νομοθεσία. Εισηγείται προς το Διευθυντή των Τε¬ 
χνικών Υπηρεσιών του Συνδέσμου για τον ορισμό επιβλέ- 
ποντος μηχανικού για κάθε έργο που έχει δημοπρατηθεί. 
Μεριμνά για την τήρηση των χρονοδιαγραμμάτων κατα¬ 
σκευής των έργων. Ελέγχει και θεωρεί τις υποβάλλομε- 

νες από τους Εργολάβους πιστοποιήσεις εκτελεσθεισών 
εργασιών, την προώθηση των λογαριασμών για θεώρηση 
και την υπογραφή τους από τους αρμόδιους παράγοντες 
και τον Πρόεδρο και την προώθησή τους για την έκδοση 
εντάλματος πληρωμής. Μεριμνά για την παραλαβή των 
περατουμένων έργων από τις αρμόδιες επιτροπές και για 
την αρχειοθέτηση των σχετικών φακέλων. 

• Γραφείο Υγειονομικής Ταφής Απορριμμάτων 

Στην ευθύνη του γραφείου αυτού υπάγεται η λειτουργία 
των χώρων υγειονομικής ταφής του Συνδέσμου. Η μελέτη 
και επίβλεψη των συναφών με την υγειονομική ταφή, έργων 
πολιτικού μηχανικού καθώς και η αποκατάσταση των χώρων 
διάθεσης που εξαντλούνται. Υπάγεται ακόμη ο σχεδιασμός, 
προγραμματισμός, μελέτη και επίβλεψη των εργασιών και 
έργων εξεύρεσης, δημιουργίας, οργάνωσης και λειτουρ¬ 
γίας των νέων χώρων Υγειονομικής ταφής ευθύνης του Συν¬ 
δέσμου. Επίσης η παρακολούθηση των μελετών που ανατί¬ 
θενται σε τρίτους σχετικά με το πιο πάνω αντικείμενο. Στην 
αρμοδιότητα του γραφείου είναι ακόμη η σύνθεση και προ¬ 
ώθηση των επιστημονικών και λοιπών προγραμμάτων κα¬ 
θώς και των εν γένει δραστηριοτήτων του Συνδέσμου σε 
αντικείμενα συναφή με το επιστημονικό δυναμικό του γρα¬ 
φείου και τα ειδικότερα ενδιαφέροντάτου. Τέλος διεκπεραι- 
ώνει τα καθήκοντα που ανατίθενται σ’ αυτό αρμοδίως. 

Β. Τμήμα Κίνησης και Συντήρησης Οχημάτων 

Προϊστάμενος Τμήματος Κίνησης και Συντήρησης Οχη¬ 
μάτων 

Προ'ΐσταται του Τμήματος Κίνησης και Συντήρησης 
Οχημάτων του Συνδέσμου, προσυπογράφει όλα τα έγ¬ 
γραφα για τα οποία με απόφαση Προέδρου εκχωρείται η 
αρμοδιότητα. 

Γ ραφείο Κίνησης και Συντήρησης Οχημάτων 

- Εντέλλεται και προγραμματίζει την κίνηση των οχημά¬ 
των του Συνδέσμου γενικά. 

- Εντέλλεται και παρακολουθεί επιμελώς την προμήθεια 
και την κατανάλωση των καυσίμων. 

- Έχει την άμεση επαφή με τα συνεργεία συντήρησης 
των οχημάτων και την περαιτέρω ευθύνη για την έγκαιρη 
εισαγωγή και εξαγωγή τους στα εξωτερικά ιδιωτικά συ¬ 
νεργεία. 

- Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Συνδέσμου 
τόσο στα συνεργεία του Συνδέσμου, όσο και στα εξωτε¬ 
ρικά ιδιωτικά συνεργεία.. 

- Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από το νόμο για την κίνηση των αυ¬ 
τοκινήτων. 

- Χορηγεί τις εντολές για την προμήθεια των καυσίμων 
και ελέχγει την κανονική παραλαβή τους. 

- Τηρεί τα αναγκαία βιβλία για τη χρεωπίστωση των υλι¬ 
κών καιτων ανταλλακτικών που χρησιμοποιούνται στη συ¬ 
ντήρηση και επισκευή των αυτοκινήτων. 

- Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

- Μεριμνά ώστε τα απαιτούμενα για τις ανάγκες των 
υπηρεσιών του Συνδέσμου, αυτοκίνητα να βρίσκονται 
έτοιμα για κίνηση στις οριζόμενες ώρες χρησιμοποίησής 
τους. 

- Μεριμνά για την έγκαιρη ασφάλιση των οχημάτων. 

- Τηρεί χωριστά για κάθε όχημα ειδικό φάκελο, στον 
οποίο φυλάσσονται με επιμέλεια τα στοιχεία κτήσης, κυ¬ 
κλοφορίας και ασφάλισης αυτών. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
αυτοκινήτων του Συνδέσμου. 


- Στο γραφείο αυτό ανήκει και η συντήρηση και επισκευή 
των κάδων απορριμμάτων. 

• Γ ραφείο Διαχείρισης υλικού 

Εχει την ευθύνη της συγκεντρώσεως των στοιχείων που 
αφορούν τις προμήθειες των ανταλλακτικών και λοιπών 
υλικών που αφορούν τα οχήματα και λοιπά μηχανήματα 
εκτελέσεως τεχνικών έργων. Συντάσσει τις απαιτούμενες 
εκθέσεις και εισηγήσεις για την προμήθειά τους και για 
τον έγκαιρο συντονισμό της διενέργειας των προμηθειών 
αυτών. Έχει την ευθύνη λειτουργίας της αποθήκης υλι¬ 
κού συνεργείου επισκευής οχημάτων και μηχανημάτων 
έργων και λοιπών ειδών εξοπλισμού. Προβαίνει σε έρευ¬ 
να αγοράς ειδών του αντικειμένου του και ενημερώνει τα 
γραφείο προμηθειών για τη διενέργεια της προμήθειας 

Γ. ΤΜΗΜΑ ΣΤΑΘΜΩΝ ΜΕΤΑΦΟΡΤΩΣΗΣ 

Προϊστάμενος Τμήματος Σταθμών Μεταφόρτωσης 

Προ'ΐσταται του Τμήματος Σταθμών Μεταφόρτωσης 
του Συνδέσμου, προσυπογράφει όλα τα έγγραφα για τα 
οποία με απόφαση Προέδρου εκχωρείται η αρμοδιότητα. 

- Στην ευθύνη του τμήματος αυτού υπάγονται οι ηλε- 
κτρομηχανολογικές εγκαταστάσεις των Σταθμών Μετα¬ 
φόρτωσης. (κοντέινερς, ταινίες μεταφόρτωσης) ,τόσο αυ¬ 
τών που υπάρχουν ήδη όσο και αυτών που θα δημιουργη- 
θούν στο μέλλον. 

- Εχει την ευθύνη της επίβλεψης και λειτουργίας των 
Σταθμών Μεταφόρτωσης καθώς και της συντήρησης των 
ηλεκτρομηχανολογικών εγκαταστάσεων αυτών 

-Υπάγεται ακόμη ο σχεδιασμός, προγραμματισμός, με¬ 
λέτη και επίβλεψη των εργασιών και έργων εξεύρεσης 
,οργάνωσης και λειτουργία των τυχόν νέων Σταθμών Με¬ 
ταφόρτωσης. 

Άρθρο 4 

Θέσεις - Κλάδοι και Ειδικότητες 

Α. ΠΡΟΣΩΠΙΚΟ του άρθρου 245 επ. του Ν. 1188/81 
όπως τροποποιήθηκε με το άρθρο 26 του Ν. 1832/89 

Μία (1) θέση Δικηγόρου με μηνιαία αντιμισθία. 

Β. ΛΟΙΠΟ ΜΟΝΙΜΟ ΠΡΟΣΩΠΙΚΟ 

Εισαγωγικός και Καταληκτικός Βαθμός 

Εισαγωγικός βαθμός των υπαλλήλων των κλάδων Πα¬ 
νεπιστημιακής - Τεχνολογικής και Δευτεροβάθμιας Εκ¬ 
παίδευσης ορίζεται ο βαθμός Δ, και καταληκτικός βαθμός 
αυτών ο βαθμός Α. 

Εισαγωγικός βαθμός των Υπαλλήλων του κλάδου Υπο¬ 
χρεωτικής εκπαίδευσης ορίζεται ο βαθμός Ε, και καταλη¬ 
κτικός βαθμός αυτών ο βαθμός Β. 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 


1. ΚΛΑΔΟΙ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος ΠΕΙ Διοικητικών - Οικονομικών με βαθμό Δ-Α Πέντε (5) 
Κλάδος ΠΕ3 Πολιτικών Μηχανικών με βαθμό Δ-Α Δύο (2) 

Κλάδος ΠΕ5 Μηχανολόγων Μηχανικών με βαθμό Δ-Α Δύο(2) 
Κλάδος ΠΕ7 Χημικών Μηχανικών με βαθμό Δ-Α Μία (1) 

2. ΚΛΑΔΟΙ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος ΤΕ4 Ηλεκτρολόγων - Μηχ/γων με βαθμό Δ-Α Δύο (2) 
Κλάδος ΤΕ17 Διοικητικού Λογιστικού με βαθμό Δ-Α Τρείς (3) 

3. ΚΛΑΔΟΙ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος ΔΕΙ Διοικητικών με βαθμό Δ-Α Εξι (6) 

Κλάδος ΔΕ2 Εποπτών Καθαριότητας με βαθμό Δ-Α Δύ (2) 
Κλάδος ΔΕ26 Μηχανοτεχνιτών με βαθμό Δ-Α Δύο (2) 

Κλάδος ΔΕ4 Μηχανοστασιαρχών με βαθμό Δ-Α Μία (1) 

Κλάδος ΔΕ28 Χειριστών Μηχανημάτωνμε βαθμό Δ-Α Δύο (2) 
Κλάδος ΔΕ29 Οδηγών με βαθμό Δ-Α Δεκατρείς (13) 

Κλάδος ΔΕ30 Τεχνίτης - Ηλεκτροσυγκολλητής με βαθμό Δ-Α Μία (1) 
Κλάδος ΔΕ30 Τεχνιτών - Συντηρητών μηχανημάτων 

με βαθμό Δ-Α Δύο (2) 

4. ΚΛΑΔΟΙ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος ΥΕ1 Κλητήρων, θυρωρών, γενικών καθηκόντων 


με βαθμό Ε-Β Μία (1) 

Κλάδος ΥΕ2 Επιστατών Καθαριότητας με βαθμό Ε-Β Μία (1) 
Κλάδος ΥΕ16 Καθαριστριών με βαθμό Ε-Β Μία (1) 

Κλάδος ΥΕΙδΕργατώνΟδοκαθαριστών με βαθμό Ε-Β Είκοσιπέντε (25) 
Κλάδος ΥΕ16 Εργατών-Φυλάκων με βαθμό Ε-Β Πέντε (5) 

Κλάδος ΥΕ 16 Εργατών Γενικά με βαθμό Ε-Β Πέντε (5) 

Άρθρο 5ο 


Η σύνθεση των Διευθύνσεων, των Τμημάτων και των 
Γραφείων είναι: 

1. ΓΡΑΦΕΙΟ ΠΡΟΕΔΡΟΥ 
Γ ραμματεία 

(1) Υπάλληλος ΔΕΙ Διοικητικού με βαθμό Δ-Α 

Νομικός Σύμβουλος 

(1) Δικηγόρος με μηνιαία αντιμισθία 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Διευθυντής ΠΕΙ με βαθμό Α. (Εφόσον δεν υπηρετεί 
υπάλληλος με βαθμό Α, τότε εκλέγεται ή ορίζεται με κα¬ 
τώτερο βαθμό). 

Α. Τμήμα Διοικητικών Υπηρεσιών 
Προϊστάμενος ΠΕΙ με βαθμό Α (Εφόσον δεν υπηρετεί 
υπάλληλος με βαθμό Α, τότε εκλέγεται ή ορίζεται με κα¬ 
τώτερο βαθμό). 

Γ ραφείο Διοικητικού 

Προϊστάμενος ΠΕΙ με βαθμό Α ή κατώτερο ή ΔΕΙ με 
βαθμό Α ή κατώτερο μέχρι πληρώσεως της θέσης από την 
κατηγορία ΠΕΙ. 

(1) υπάλληλος ΠΕΙ Διοικητικού με βαθμό Δ-Α 
(1) υπάλληλος ΔΕΙ Διοικητικού με βαθμό Δ-Α 
(1) υπάλληλος ΥΕ16 Καθαριστριών με βαθμό Ε-Β 
(1) υπάλληλος ΥΕ1 Κλητήρων με βαθμό Ε-Β 

• Γ ραφείο προσωπικού - Μισθοδοσίας και Ασφάλισης 
Προϊστάμενος ΠΕΙ με βαθμό Α ή κατώτερο ή ΤΕ17 με 

βαθμό Α ή κατώτερο ή ΔΕΙ με βαθμό Α ή κατώτερο μέχρι 
πληρώσεως της θέσης απάτην κατηγορία ΠΕΙ ή ΤΕ17 
(1) υπάλληλος ΠΕΙ Διοικητικού με βαθμό Δ-Α 
(1) υπάλληλος ΤΕ17 Διοικητικού-Λογιστικού με βαθμό 
Δ-Α 

(1) υπάλληλος ΔΕΙ Διοικητικού με βαθμό Δ-Α 
Β. Τμήμα Οικονομικών Υπηρεσιών 
Προϊστάμενος ΠΕΙ ή ΤΕ17με βαθμό Α. (Εφόσον δεν 
υπηρετεί υπάλληλος με Βαθμό Α, τότε εκλέγεται ή ορίζε¬ 
ται με κατώτερο βαθμό). 

• Γ ραφείο Εξόδων 

Προϊστάμενος ΠΕΙ με βαθμό Α ή κατώτερο ή ΤΕ17 με 
βαθμό Α ή κατώτερο μέχρι πληρώσεως της θέσης από την 
κατηγορία ΠΕΙ 

(1) υπάλληλος ΠΕΙ Διοικητικού με βαθμό Δ-Α 
(1) υπάλληλος ΤΕ17 Διοικητικού Λογιστικού με βαθμό 
Δ-Α 

(1) υπάλληλος ΔΕΙ Διοικητικού με βαθμό Δ-Α 

• Γραφείο Προμηθειών 

Προϊστάμενος ΠΕΙ με βαθμό Α ή κατώτερο ή ΤΕ17 με 
βαθμό Α ή κατώτερο μέχρι πληρώσεως της θέσης από την 
κατηγορία ΠΕΙ 

(1) υπάλληλος ΠΕΙ Διοικητικού με βαθμό Δ-Α 
(1) υπάλληλος ΔΕΙ Διοικητικού με βαθμό Δ-Α 
Ειδική Ταμειακή Υπηρεσία 

Προϊστάμενος ΠΕΙ με βαθμό Α ή κατώτερο ή ΤΕ17 με 
βαθμό Α ή κατώτερο μέχρι πληρώσεως της θέσης από την 
κατηγορία ΠΕΙ 

(1) υπάλληλος ΠΕΙ Διοικητικού - Οικονομικού με βαθμό 
Δ-Α 


(1) υπάλληλος ΤΕ17 Διοικητικού - Λογιστικού με βαθμό 
Δ-Α 

(1) υπάλληλος ΔΕΙ Διοικητικού με βαθμό Δ-Α 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Διευθυντής ΠΕ3 ή ΠΕ7 με βαθμό Α. (Εφόσον δεν υπη¬ 
ρετεί υπάλληλος με βαθμό Α, τότε εκλέγεται ή ορίζεται με 
κατώτερο βαθμό) 

Α. Τμήμα Διαχείρισης απορριμμάτων και εκτέλεσης έργων 

• Προϊστάμενος ΠΕ3 ή ΠΕ5 ή ΠΕ7 με βαθμό Α . (Εφό¬ 
σον δεν υπηρετεί υπάλληλος με βαθμό Α, τότε εκλέγεται 
ή ορίζεται με κατώτερο βαθμό). 

• Γ ραφείο εκτέλεσης έργων 
Προϊστάμενος ΠΕ3 ή ΠΕ5 με βαθμό Α ή κατώτερο 

(2) υπάλληλος ΠΕ3 Πολιτικός Μηχανικός με βαθμό Δ-Α 
(1) υπάλληλος ΠΕ5 Μηχανολόγος Μηχανικός 

ή Ηλεκτρολόγος Μηχ/γος 
ή Ηλεκτρολόγος Μηχ/κός με βαθμό Δ-Α 

• Γ ραφείο αποκομιδής απορριμμάτων 
Προϊστάμενος ΔΕ2 με βαθμό Α ή κατώτερο 

(1) υπάλληλος ΔΕ2 Επόπτης Καθαριότητας με βαθμό Δ-Α 
(1) υπάλληλος ΥΕ2 Επιστάτης Καθαριότητας με βαθμό 
Ε-Β 

(25) υπάλληλοι ΥΕ 16 Οδοκαθαριστές με βαθμό Ε-Β 

• Γ ραφείο υγειονομικής Ταφής απορριμμάτων 
Προϊστάμενος ΠΕ7 Χημικών Μηχανικών με βαθμό Α ή 

κατώτερο 

(1) υπάλληλος ΠΕ7 Χημικός Μηχανικός με βαθμό Δ-Α 

(2) υπάλληλοι ΔΕ28 Χειριστών Μηχανημάτων με βαθμό 
Δ-Α 

(2) υπάλληλοι ΥΕ 16 Εργατών-Φυλάκων με βαθμό Ε-Β 
(2) υπάλληλοι ΥΕ 16 Εργατών γενικά με βαθμό Ε-Β 
Β. Τμήμα Κίνησης και Συντήρησης Οχημάτων 
Προϊστάμενος ΤΕ4 με βαθμό Α. (Εφόσον δεν υπηρετεί 
υπάλληλος με βαθμό Α, τότε εκλέγεται ή ορίζεται με κα¬ 
τώτερο βαθμό). 

Γ ραφείο Κίνησης και Συντήρησης Οχημάτων 
Προϊστάμενος ΔΕ2 ή ΔΕ4 με βαθμό Α ή κατώτερο 

(1) υπάλληλος ΔΕ2 Επόπτης με βαθμό Δ-Α 

(2) υπάλληλοι ΔΕ26 Μηχανοτεχνίτης αυτ/των με βαθμό 
Δ-Α 

(1) υπάλληλος ΔΕ4 Μηχανοαστασιαρχών με βαθμό Δ-Α 
(1) υπάλληλος ΔΕ30 Τεχνίτης- Ηλεκτροσυγγολητής με 
βαθμό Δ-Α 

(13) υπάλληλοι ΔΕ29 Οδηγοί με βαθμό Δ-Α 

• Γραφείο Διαχείρισης Υλικού 
Προϊστάμενος ΤΕ4 με βαθμό Α ή κατώτερο 

1) υπάλληλος ΤΕ4 Τεχνολόγων Ηλεκτρολόγων Μηχ/κων 
ήΤεχνολόγων Μηχανολόγων Μηχ/κών με βαθμό Δ-Α 
(1) υπάλληλος ΥΕ 16 Εργάτης - Φύλακας με βαθμό Ε-Β 
Γ. ΤΜΗΜΑ ΣΤΑΘΜΩΝ ΜΕΤΑΦΟΡΤΩΣΗΣ 
Προϊστάμενος ΠΕ5 ή ΤΕ4 με βαθμό Α. (Εφόσον δεν υπη¬ 
ρετεί υπάλληλος με βαθμό Α, τότε εκλέγεται ή ορίζεται με 
κατώτερο βαθμό). 

(1) υπάλληλος ΠΕ5 Μηχανολόγος Μηχανικός 

ή Ηλεκτρολόγος Μηχ/κός με βαθμό Δ-Α 

(1) υπάλληλος ΤΕ4 Τεχνολόγων Ηλεκτρολόγων Μηχ/κων 
ήΤεχνολόγων Μηχανολόγων Μηχ/κών με βαθμό Δ-Α 

(3) υπάλληλοι ΥΕ 16 Εργατών γενικά με βαθμό Ε-Β 

(2) υπάλληλοι ΔΕ 30 Τεχνιτών-Συντηρητών μηχανημά¬ 
των με βαθμό Δ-Α 

(2) υπάλληλοι ΥΕ 16 Φυλάκων με βαθμό Ε-Β 
Άρθρο 6ο 

Προσωποπαγείς προσωρινές οργανικές θέσεις Δημοσί¬ 
ου Δικαίου 

Το προσωπικό με σχέση εργασίας Δημοσίου Δικαίου 

που κατέχει προσωποπαγείς οργανικές θέσεις (Άρθρα 
114 και 208 ως και το άρθρο 12 παρ. 8 του Ν. 2503/1997 
καιτις όμοιες διατάξεις του Ν. 1188/1981 όπως αντικατα- 
στάθηκε με το Ν. 2307/1995) οι οποίες καταργούνται όταν 
με οποιονδήποτε τρόπο κενωθούν, είναι: 

(1) θέση ΔΕΙ Διοικητικού με βαθμό Δ-Α 
(1) θέση ΔΕ26 Μηχανοτεχνίτης Αυτ/των με βαθμό Δ-Α 
(1) θέση ΔΕ28 Χειριστής μηχανήματος με βαθμό Δ-Α 
(6) θέσεις ΔΕ29 Οδηγοί με βαθμό Δ-Α 
(5) θέσεις ΥΕ16 Οδοκαθαριστών με βαθμό Δ-Α 
(1) θέση ΥΕ 16 Εργατών - Φυλάκων με βαθμό Ε-Β 
Οι θέσεις ΠΕΙ Διοικητικού-Οικονομικού καιΤΕ17 Διοι¬ 
κητικού -Λογιστικού μετατρέπονται σε τακτικές. 

Άρθρο 7ο 

Προσωποπαγείς θέσεις προσωπικού Ι.Δ. Αορίστου Χρόνου 

Το προσωπικό με σχέση εργασίας ιδιωτικού δικαίου αο¬ 
ρίστου χρόνου που κατέχει προσωποπαγείς θέσεις ιδιω¬ 
τικού δικαίου αορίστου χρόνου (Άρθρα 114 και 208 του 
Π.Δ/τος, την 53/1.8.1997 (ΦΕΚΑ/158/1.8.1997) Πράξη 
Υπουργικού Συμβουλίου και μετά τις 169/1997 και 
26/1998τελεσίδικες αποφάσειςτου Μονομελούς Πρωτο¬ 
δικείου Ξάνθης), οι οποίες καταργούνται όταν με οποιον- 
δήποτε τρόπο κενωθούν, είναι: 

(1) θέση ΥΕ 16 Οδοκαθαριστών 

Όσο χρονικό διάστημα υπηρετεί το προσωπικό αυτό, 
παραμένουν κενές ισάριθμες, αντίστοιχες θέσεις μονί¬ 
μων υπαλλήλων. 

Αρθρο 8ο 

Προσωπικό ιδιωτικού Δικαίου ορισμένου χρόνου 

Το προσωπικό με σχέση εργασίας ιδιωτικού δικαίου 
ορισμένου χρόνου που θα έχει τη δυνατότητα η υπηρεσία 
να προσλάβει σε θέσεις ιδιωτικού δικαίου ορισμένου χρό¬ 
νου (Άρθρο 18 παρ. 12 του Ν. 2503/1997 (πρόβλεψη θέ¬ 
σεων στον Οργανισμό Εσωτερικής Υπηρεσίας για το προ¬ 
σωπικού ιδιωτικού δικαίου ορισμένου χρόνου), άρθρο 57 
παρ.2 του Ν. 2218/97 (πρόσληψη προσωπικού με σχέση 
εργασίας ιδιωτικού δικαίου ορισμένου χρόνου για την 
αντιμετώπιση αναγκών των δημοτικών και κοινοτικών 
υπηρεσιών των οποίων οι δαπάνες καλύπτονται εξ’ ολο¬ 
κλήρου από τα πραγματοποιούμενα έσοδα των αντίστοι¬ 
χων τελών)), είναι: 

(1) θέση ΠΕΙ Διοικητικού υπαλλήλου 

(1) θέση ΠΕ3 Πολιτικού Μηχανικού 

(1) θέση ΔΕΙ Διοικητικού Υπαλλήλου 

(1) θέση ΔΕ26 Μηχανοτεχνίτη Αυτοκινήτων 

(1) θέσης ΔΕ28 Χειριστών Μηχανημάτων 

(3) θέσεις ΔΕ29 Οδηγών 

(5) θέσεις ΥΕ16 Εργατών - οδοκαθαριστών 

Άρθρο 9ο 

Προϊστάμενοι Οργανικών Μονάδων 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ 
ΥΠΗΡΕΣΙΩΝ 

Διευθυντής ΠΕΙ με βαθμό Α (Εφόσον δεν υπηρετεί 
υπάλληλος με βαθμό Α,τότε εκλέγεται ή ορίζεται με κα¬ 
τώτερο βαθμό) 

1. Τμήμα Διοικητικών Υπηρεσιών 

Προϊστάμενος ΠΕΙ με βαθμό Α .(Εφόσον δεν υπηρετεί 
υπάλληλος με βαθμό Α, τότε εκλέγεται ή ορίζεται με κα¬ 
τώτερο βαθμό) 

2. Τμήμα Οικονομικών Υπηρεσιών 
Προϊστάμενος ΠΕΙ ή ΤΕ17 με βαθμό Α .(Εφόσον δεν 

υπηρετεί υπάλληλος με βαθμό Α,τότε εκλέγεται ή ορίζε¬ 
ται με κατώτερο βαθμό) 


Β. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Διευθυντής ΠΕ3 ή ΠΕ7 με βαθμό Α. (Εφόσον δεν υπη¬ 
ρετεί υπάλληλος με βαθμό Α,τότε εκλέγεται ή ορίζεται με 
κατώτερο βαθμό) 

1. Τμήμα Διαχείρισης απορριμμάτων και εκτέλεσης έρ¬ 
γων 

Προϊστάμενος ΠΕ5 ή ΠΕ3 ή ΠΕ7 με βαθμό Α. (Εφόσον 
δεν υπηρετεί υπάλληλος με βαθμό Α,τότε εκλέγεται ή ορί¬ 
ζεται με κατώτερο βαθμό) 

1. Τμήμα Κίνησης και Συντήρησης Οχημάτων 

Προϊστάμενος ΤΕ4 με βαθμό Α. (Εφόσον δεν υπηρετεί 
υπάλληλος με βαθμό Α, τότε εκλέγεται ή ορίζεται με κα¬ 
τώτερο βαθμό) 

Γ. Τμήμα Σταθμών Μεταφόρτωσης 

Προϊστάμενος ΠΕ5 ή ΤΕ4 με βαθμό Α. (Εφόσον δεν υπη¬ 
ρετεί υπάλληλος με βαθμό Α, τότε εκλέγεται ή ορίζεται με 
κατώτερο βαθμό) 

Άρθρο 10ο 

1. Κατάταξη Υπηρετούντος Προσωπικού 

Κατά την έναρξη ισχύος του παρόντος Οργανισμού, οι 
υπηρετούντες στο Σύνδεσμο οργανικοί υπάλληλοι κατα¬ 
τάσσονται στις αντίστοιχες θέσεις των οικείων κλάδων. 

Οι προβλεπόμενες από τον παρόντα Οργανισμό θέσεις 
κατά κλάδο καλύπτουν όλους του εργαζομένους στο Σύν¬ 
δεσμο, ανεξαρτήτως σχέσεως εργασίας καθώς και ορι¬ 
σμένο επί πλέον αριθμό θέσεων για την κάλυψη των υφι¬ 
στάμενων και μελλοντικών αναγκών των υπηρεσιών του 
Συνδέσμου. 

2. Κατανομή προσωπικού 

Η κατανομή προσωπικού σε Διευθύνσεις, Τμήματα και 
Γραφεία γίνεται πάντοτε με απόφαση του Προέδρου, 
ανάλογα με τις ανάγκες όλωντων υπηρεσιών και σε εφαρ¬ 
μογή πάντα του παρόντος Οργανισμού. ΠροϊστάμενοιΔι- 
ευθύνσεων, Τμημάτων και ορίζονται πάντοτε με απόφαση 
Προέδρου οι κρινόμενοι υπάλληλοι από το αρμόδιο Υπη¬ 
ρεσιακό Συμβούλιο,(ή όπου συντρέχει περίπτωση χωρίς 
κρίση) αναπληρούμενοι σε περίπτωση απουσίας ή κωλύ¬ 
ματος σύμφωνα με την παρ. 19 του άρθρου 38 του Ν. 
2190/1994. 

3. Εσωτερικοί Κανονισμού Λειτουργίας Υπηρεσιών 

Ο τρόπος Λειτουργίας κάθε υπηρεσιακής μονάδας, 
στις ιδιαίτερες λεπτομέρειες, καθώς και κάθε άλλη λε¬ 
πτομέρεια, εκτός από αυτές που ορίζονται με Νόμο, κα¬ 
θορίζονται με Εσωτερικούς Κανονισμούς Λειτουργίας, 
που συντάσσονται από τις επί μέρους Υπηρεσίες και 
εγκρίνονται από το Δημοτικό Συμβούλιο. 

Άρθρο 11ο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Συνδέσμου 
Διαχείρισης Απορριμμάτων Ν. Ξάνθης, διότι με την παρού¬ 
σα τροποποίηση του Οργανισμού Εσωτερικής Υπηρεσίας 
δεν αυξάνεται ο αριθμός των τακτικών θέσεων ,αλλά καθο¬ 
ρίζεται εκ νέου η εσωτερική διάρθρωση των υπηρεσιών σε 
διευθύνσεις, τμήματα και γραφεία, οι αρμοδιότητές τους 
και οι θέσεις κατά κατηγορίες και κλάδους προσωπικού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ξάνθη, 17 Ιουνίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 

Κ. ΒΑΓΓΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




